สุนัขทรงเลี้ยง ร่วมโชว์ความสามารถในงาน มหกรรมสัตว์เลี้ยงฯ ครั้งที่ 14
สมเด็จพระเจจ้าอยู่หัว โปรดเกล้าฯ พระราชทานสุนัขทรงเลี้ยง เหลนคุณทองแดง ได้แก่ คุณวังและคุณเบอร์สาม แสดงความสามารถพิเศษ ในงานงานมหกรรมสัตว์เลี้ยงแห่งประเทศไทยครั้งที่ 14 ที่ จ.ราชบุรี,เมื่อวันที่ 14 ธ.ค.61 สมเด็จพระเจ้าอยู่หัวมหาวชิราลงกรณ บดินทรเทพยวรางกูล ทรงพระกรุณาโปรดเกล้าโปรดกระหม่อม พระราชทานสุนัขทรงเลี้ยงเหลนคุณทองแดง ประกอบด้วย คุณวังและคุณเบอร์สาม มาร่วมแสดงความสามารถพิเศษ การปฏิบัติตามคำสั่ง การเดิน 2 ขา การคลาน เดินซิกแซก กระโดดลอดห่วง เดินไต่สลิง และเดินเสาดอกเหมย งานมหกรรมสัตว์เลี้ยงแห่งประเทศไทยครั้งที่ 14 ณ ตลาดกลางปลาสวยงามและสัตว์เลี้ยง (ฟิชวิลเลจ) อ.บ้านโป่ง จ.ราชบุรี โดยมี พล.อ.อ.ชลิต พุกผาสุก องคมนตรี นายจรัลธาดา กรรณสูตร องคมนตรี เป็นประธานพิธีเปิด พร้อมด้วย นายวัลลภ เจียรวนนท์ ประธานคณะกรรมการดำเนินการ นายนภินทร ศรีสรรพางค์ ประธานกรรมการตลาดฟิชวิลเลจ นายทศพล เผื่อนอุดม นอภ.บ้านโป่ง พร้อมหน่วยงานภาครัฐ ภาคเอกชน นักเรียน และประชาชนเข้าร่วมงานเป็นจำนวนมาก,นายวัลลภ เปิดเผยว่า งานมหกรรมสัตว์เลี้ยงแห่งประเทศไทย ครั้งที่ 14 จัดขึ้นระหว่างวันที่ 14 – 16 ธันวาคม 2561 เวลา 09.00 - 17.00 น. ณ ตลาดกลางปลาสวยงามและสัตว์เลี้ยง (ฟิชวิลเลจ) มีกิจกรรมการประกวดสัตว์เลี้ยงประเภทต่างๆ ชิงถ้วยพระราชทาน สมเด็จพระเจ้าอยู่หัวมหาวชิราลงกรณ บดินทรเทพยวรางกูล สมเด็จพระนางเจ้าสิริกิติ์ พระบรมราชินีนาถในรัชกาลที่ 9 พระเจ้าหลานเธอพระองค์เจ้าพัชรกิตติยาภา พระเจ้าหลานเธอ พระองค์เจ้าสิริวัณณวรีนารีรัตน์ และพระเจ้าหลานเธอพระองค์เจ้าทีปังกรรัศมีโชติ อาทิ การประกวดสุนัขไทยหลังอาน ไก่พันธุ์พื้นเมือง ปลาเงินปลาทอง แพะเนื้อและแพะนม,โดยในปีนี้ได้พระมหากรุณาธิคุณจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานสุนัขหลวงทรงเลี้ยง มาแสดงความสามารถภายในงานจำนวน 6 สุนัข ได้แก่ คุณแกงเขียวหวาน คุณเบอร์หนึ่ง คุณเบอร์สอง คุณเบอร์สาม คุณป่าสัก และคุณวัง ร่วมแสดงความสามารถ โดยในวันที่ 14 ธันวาคม เป็นการแสดงความสามารถของคุณเบอร์สามและคุณวัง วันที่ 15 ธันวาคม คุณแกงเขียวหวานและคุณเบอร์หนึ่ง และวันที่ 16 ธันวาคม คุณเบอร์สองและคุณป่าสัก ตั้งแต่เวลา 14.00 น. เป็นต้นไป,นอกจากนั้นยังมีการแสดงสัตว์เลี้ยงต่างๆเช่น การประกวดเกมส์กีฬาสุนัขพันธุ์ใหญ่และสุนัขพันธุ์เล็ก การโชว์สุนัขบวกเลข การโชว์ความน่ารักของแมวมันช์กิ้น การประกวดปลากัดสีอัญมณีสยาม การจัดแสดงนกสวยงามในกรงขนาดยักษ์ การจัดแสดงแพะแคระ และสัตว์แปลกหายากเช่น ลิงกระรอก อามาดิลโล ตั๊กแตนใบไม้ พร้อมรวบรวมไก่หลากหลายสายพันธุ์มากที่สุดในประเทศ ทั้งไก่พื้นเมือง ไก่พื้นเมืองสายพันธุ์เหล่าป่าก๋อย ไก่แจ้ ไก่ซาลามอ ไก่สวยงามนานาชาติ และการประชันเสียงไก่แจ้สายพันธุ์ดั้งเดิม.
สมเด็จพระเจ้าอยู่หัว โปรดเกล้าฯ พระราชทานสุนัขทรงเลี้ยง เหลนคุณทองแดง ได้แก่ คุณวังและคุณเบอร์สาม แสดงความสามารถพิเศษ ในงานงานมหกรรมสัตว์เลี้ยงแห่งประเทศไทยครั้งที่ 14 ที่ จ.ราชบุรี
สุนัขทรงเลี้ยง,คุณวัง,คุณเบอร์ 3,มหกรรมสัตว์เลี้ยงแห่งประเทศไทย,ราชบุรี,ข่าวทั่วไป